《清明日酌朝爽台望旗峰踏青人作》
明代·邓云霄

新晴万井起新烟，几处春声竞管弦。出郭马嘶红雨下，穿云人满碧峰巅。

倦游厌着登山屐，取醉还馀卖赋钱。东望罗浮朝荐爽，高台平步挟飞仙。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。